stanford-oval/wikipedia huggingface dataset:
Luvaton viljelys

Luvaton viljelys oli aiemmin Suomen rikoslain mukainen rikos, joka loukkasi toisen oikeutta kiinteän omaisuutensa hyödyntämiseen.
Luvattomasta viljelyksestä oli säännökset nyttemmin muutetussa rikoslain 33. luvussa ja sillä tarkoitettiin määrättyjen luonnontuotteiden luvatonta ottamista tai vahingoittamista.
Rikoslain 33. luvun sisältö muutettiin täysin vuonna 1990, ja sen säännökset siirrettiin soveltuvin osin lähinnä lain 28. lukuun, jossa säädetään varkaudesta, luvattomasta käytöstä ja hallinnan loukkauksesta, sekä lain 35. lukuun, jossa säädetään vahingonteosta.
Luvaton viljelys

Luvaton viljelys oli sellaisten rikosten yhteisnimitys, joihin eri muodoissa syyllistyi se, joka luvattomasti käytti hyväkseen toisen kiinteään omaisuuteen kuuluvaa maata, metsää tai kalavettä. Luvattomaksi viljelykseksi luettiin rikoslain 33. luvussa muun muassa seuraavat teot:
haaskaus (RL 33:1)
toisen maalla tapahtunut luvaton kaskeaminen tai kydettäminen (RL 33:4)
toisen maalla tapahtunut luvaton rakentaminen, kaivaminen, kyntäminen, kylväminen tai istuttaminen (RL 33:5)
kotieläimien tahallinen syöttö toisen maalla (RL 33:9)
kulkutien ottaminen yli toisen pihamaan, taikka pellon, niityn tai istutuksen, jos siitä saattoi olla toiselle vahinkoa (RL 33:11).
Laajimmillaan käsitteeseen luvaton viljelys merkityksessä toiselle kuuluvan oikeuden luvaton käyttö, erotuksena varkaudesta tai vahingonteosta, luettiin myös luvaton metsästys toisen metsässä ja luvaton kalastus tai ravustus toisen vedessä.[lähde? ]
Luvaton viljelys > Haaskaus

Haaskaukseen syyllistyi se, joka toisen maalla, ilman laillista oikeutta, tahallaan oli kaatanut kasvavan puun tai vahingoittanut sitä taikka ottanut kuivunutta tahi tuulen kaatamaa puuta taikka kasvavasta puusta varpuja, oksia, juuria, tuohia, kuoria, lehtiä, niiniä, pihkaa, terhoja, käpyjä tahi pähkinöitä, taikka niittänyt ruohoja taikka ottanut sammalta, jäkälää, turvetta, multaa, savea, hiekkaa, soraa tai kiveä, riippumatta siitä, oliko hän vienyt sen pois vai ei.
Rangaistavuuteen nähden rikoslaissa tehtiin ero anastamistarkoituksessa (varkauden tapaisen) ja ilman anastamistarkoitusta (vahingonteon tapaisen) tehdyn haaskauksen välillä, ja edellistä rankaistiin ankarammin.
Luvaton viljelys > Oikeuskäytäntöä

Korkeimman oikeuden vuonna 1920 tekemän päätöksen mukaan marjojen poimimista toisen maalta ei katsottu rangaistuksenalaiseksi teoksi eikä maanomistajaa oikeutetuksi ottamaan poimijalta pois tämän poimimia marjoja.
Aiheesta muualla

Komsi, Toivo J.: Rikoslaki ja metsä (PDF) Metsänhoitajien jatkokurssit 1937. 3.  Helsinki 1938. Helda – Helsingin yliopiston digitaalinen arkisto. Viitattu 26.11.2012.
M/S Belgard

| M/S Belgard |
| --- | --- |
Tyyppi:  Kuivarahtialus
Lippuvaltio:  Suomi
Kotipaikka:  Maarianhamina
IMO-numero:  8609618
MMSI-numero:  230968000
Tunnuskirjaimet:  OJLL
Omistaja:  Bore
Rakennustelakka:  J.J. Sietas, Hampuri, Saksa
Luovutettu:  1989
Tekniset tiedot
Pituus:  87,99 m
Leveys:  12,8 m
Syväys:  4,68 m
Bruttovetoisuus (GT):  2 673
Koneisto:  1 × Wärtsilä Vasa 6R32BC + 1 × Bow thruster
Koneteho:  1 830 + 180 kW
Nopeus:  23,15 km/h
Nopeus:  12,5 kn
Lastikapasiteetti:  4 920 m³ esimerkiksi viljaa, 4 885 m³ paalia, 4 400 m³ puutavaraa
Lastikapasiteetti:  198 TEU
Lähteet:  
M/S Belgard (IMO 8609618) on suomalaisen Bore -varustamon omistuksessa oleva kuivarahtialus. Alus on rakennettu vuonna 1989 J.J. Sietaksen telakalla Hampurissa, Saksassa. Aluksen konttikapasiteetti (TEU) on 208 ja puutavarakapasiteetti 4 400 m³. Kuollutta painoa Belgardilla on 3 004 tonnia ja jääluokitus on 1A eli alus pystyy kulkemaan useimmissa jääolosuhteissa yksin. Alus on rekisteröity Suomen lipun alle ja sen kotisatama on Maarianhamina.
Aiheesta muualla

Bore: M/V Belgard (Arkistoitu – Internet Archive) (englanniksi)
Kuvia Belgardista (Arkistoitu – Internet Archive) (englanniksi)
Boren alukset
Auto Baltic
Auto Bank
Auto Bay
Belgard
Borden
Bravaden
Estraden
Fingard
Klenoden
Najaden
Nedgard
Nordgard
Norking
Norqueen
Norsky
Norstream
Ostgard
Seagard
Swegard
Sydgard
Trenden
Westgard
Kalaton (Alattio-Koutokeinojoen vesistö)

| Kalaton Guoleheapme |
| --- | --- |
Valtiot:  Suomi
Paikkakunta:  Enontekiö
Koordinaatit:  68°50′06″N, 22°16′10″E
Vesistöalue ja valuma-alueen tietoja
Laskujoki:  Uoma Haukilompoloon
Järvinumero:  00.000.1.058 
Mittaustietoja
Pinnankorkeus:  437,4 m
Rantaviiva:  14,49 km
Pinta-ala:  2,2919 km²
 fiKalaton 
Kalaton (pohjoissaameksi Guoleheapme) on Alattio-Koutokeinojoen vesistöön kuuluva järvi Enontekiöllä Suomessa lähellä Norjan rajaa. Järven pinta-ala on 229,19 ha, rantaviivan pituus 14,49 kilometriä ja korkeus merenpinnasta Maanmittauslaitoksen mukaan 437,4 metriä ja Suomen ympäristöksekuksen mukaan 438,3 metriä. Järveen laskee etelästä Suomen puolelta Nierijärvi (pohjoissaameksi Njearrejávri) ja se laskee pohjoiseen Suomen ja Norjan rajalla olevaan Haukilompoloon (pohjoissaameksi Haŋŋáluoppal), johon laskee lännestä Suomen puolelta myös 148 ha laajuinen Guoskatjávri. Kalattoman alapuolisen Haukilompolon lasku-uomana on pääosin Norjan puolella Koutokeinossa virtaava Alattiojoen sivujoki Hávgajohka.
KNM Kong Sverre (1860)

| KNM Kong Sverre |
| --- | --- |


Aluksen vaiheet
Rakentaja:  Laivastontelakka, Horten
Laskettu vesille:  23. lokakuuta 1860
Poistui palveluskäytöstä:  koululaivaksi 1894
Loppuvaihe:  myyty romutettavaksi 1932
Tekniset tiedot
Uppouma:  3 485 t
Pituus:  66,50 m
Leveys:  15,49 m
Syväys:  6,81 m
Koneteho:  1 800 ihp
Nopeus:  11,5 solmua
Miehistöä:  550
Aseistus
Aseistus:  Alun perin: 52 tykkiä Lopuksi: 2 x 8" RML, 4 x 6,6" RML, 6 x 6,1" RML ja 22 x 8" SB -tykkiä
KNM Kong Sverre oli Norjan laivaston vuonna 1860 vesillelaskettu puinen 52-tykkinen potkurifregatti.
Valmistus

Aluksen köli laskettiin laivastotelakalla Hortenista telakkanumerolla 43. Alus laskettiin vesille 23. lokakuuta 1860.
Palvelus

Alus muutettiin 1894 koululaivaksi ja romutettiin vuonna 1932.
KNM Kobben (S318)

| KNM Kobben |
| --- | --- |

Aluksen vaiheet
Rakentaja:  Thyssen Nordseewerke, Emden
Kölinlasku:  9. joulukuuta 1963
Laskettu vesille:  25. huhtikuuta 1964
Palveluskäyttöön:  15. elokuuta 1964
Loppuvaihe:  Puolan laivastolle 2003 varaosiksi
Tekniset tiedot
Uppouma:  435 t (pinnalla) 485 t (sukelluksissa)
Pituus:  47,2 m
Leveys:  4,7 m
Syväys:  3,8 m
Koneteho:  2 x dieselmoottoria á 1 100 hv sähkömoottori 1 700 hv
Nopeus:  10 solmua (pinnalla) 17 solmua (sukelluksissa)
Miehistöä:  24
Aseistus
Aseistus:  8 x 533 mm torpedoputkea
KNM Kobben (runkonumero S318) oli Norjan laivaston Kobben-luokan sukellusvene.
Valmistus

Alus tilattiin Thyssen Nordseewerkeltä Emdenistä, missä köli laskettiin 9. joulukuuta 1963. Se laskettiin vesille 25. huhtikuuta 1964 ja valmistui 15. elokuuta.
Palvelus

Alus poistettiin palveluksesta ja luovutettiin 2003 Puolalle varaosiksi.
KNM Laugen (1918)

| KNM Laugen |
| --- | --- |

Aluksen vaiheet
Rakentaja:  Akers Mekaniske Verksted, Oslo
Laskettu vesille:  1918
Poistui palveluskäytöstä:  Saksan laivastossa 1940-1945
Loppuvaihe:  myyty 1950
Tekniset tiedot
Uppouma:  351 t
Pituus:  42,0 m (kokonaispituus)
Leveys:  8,5 m
Syväys:  2,1 m
Koneteho:  340 ihp
Nopeus:  9,5 solmua
Miehistöä:  39
Aseistus
Aseistus:  2 × 76 mm tykkiä 120 miinaa
KNM Laugen oli Norjan laivaston Glommen-luokan miinalaiva.
Valmistus

Alus tilattiin Akers mekaniske verkstadilta Kristianiasta (nykyinen Oslo), missä köli laskettiin telakkanumerolla 391. Alus laskettiin vesille 1918.
Palvelus

Laugen oli edelleen palveluksessa 1. meripuolustusalueen 1. miinalaivueessa päällikkönään E. W. Schramm Saksan hyökätessä Norjaan huhtikuussa 1940.  Alus antautui 14. huhtikuuta Melsomvikissä sisaraluksensa KNM Glommenin kanssa. Saksan laivasto muutti sen ilmatorjunta-alukseksi nimellä NKi-05. Se jatkoi edelleen miinalaivana Hafenschutzflotille Narvikissa. Aluksen nimeksi tuli myöhemmin M22. Euroopan sotatoimien päättyessä Saksan antauduttua alus palautettiin Norjalle.
Alus palasi Norjan laivastolle vanhalla nimellään, kunnes se poistettiin 1948 palveluksesta. Alus myytiin 1950 Br. Andalle Stavangeriin. Alus myytiin edelleen 1950 Rosenberg mekaniske verkstadille Stavangeriin, joka muutti sen rahtialukseksi nimellä SS Rosenberg VI. Alus myytiin romutettavaksi Br. Andalle maaliskuussa 1978, mutta Norjan ilmavoimat lunasti seuraavana vuonna aluksen maalilaivaksi. Se tuhoutui 6. kesäkuuta maalilaivana testattaessa ilmasta maahan ohjuksia Vigdelin ohjusten ampuma-alueella.
Katsumi Yamada (urheilija)

Katsumi Yamada (jap. 山田 勝巳; 6. kesäkuuta 1905 Sapporo – 1970) oli japanilainen mäkihyppääjä ja yhdistetyn hiihtäjä. Hän edusti Hokkaidon yliopistoa. Yamada osallistui Lake Placidin olympialaisiin 1932, joissa hän oli kolmaskymmenestoinen sekä mäessä että yhdistetyssä. Hän oli mäkihyppykilpailussa viimeinen ja yhdistetyssä toiseksi viimeinen.
Katsuo Takaishi

| Mitalit | Mitalit | Mitalit |  |
| --- | --- | --- | --- |
|  Katsuo Takaishi |  Katsuo Takaishi |  Katsuo Takaishi |  |
Maa:   Japani
Miesten uinti
|  Olympialaiset  |  Olympialaiset  |  Olympialaiset  |  |
|  Hopeaa | Amsterdam 1928 | 4 × 200 m vapaaviesti |  |
|  Pronssia | Amsterdam 1928 | 100 m vapaauinti |  |
Katsuo Takaishi (jap. 高石 勝男; 14. lokakuuta 1906 – 13. huhtikuuta 1966) oli japanilainen uimari. Hän syntyi Osakassa ja kilpaili kesäolympialaisissa vuosina 1924 ja 1928. Jälkimmäisellä kerralla hän sai hopeamitalin 4 × 200 metrin vapaauintiviestistä ja pronssimitalin 100 metrin vapaauinnista.
Takaishi oli ensimmäinen olympiamitalin uinnista saanut aasialainen. Hän kirjoitti vuonna 1935 kirjan uinnista Japanissa. Hän toimi loppuelämänsä ajan hallinnollisissa tehtävissä, opettajana ja valmentajana. Hallitus myönsi hänelle Shiju Hosho -palkinnon. Hän kuoli keuhkosyöpään vuonna 1966 ja pääsi International Swimming Hall of Fameen 1991.
Loukussa (televisiosarja)

| Loukussa> Ófærð |
| --- | --- |
 Sarjan nimiplanssi.
Tyyli:  rikos jännitys draama
Kestoaika:  52 minuuttia
Luoja(t):  Baltasar Kormákur
Pääosissa:  Ólafur Darri Ólafsson Ilmur Kristjánsdottir Ingvar Eggert Sigurðsson Nina Dögg Filipusdottir Bjarne Henriksen Björn Hlynur Haraldsson
Alkuperämaa:  Islanti
Alkuperäiskieli:  islanti
Verkko:   RÚV  Yle Fem
Esitetty:   27. joulukuuta 2015  2. helmikuuta 2016  –
Tuotantokausia:  2
Jaksoja:  20
Ikäraja:  
Tuotanto
Tuottaja(t):  Magnus V. Sigurdsson Baltasar Kormákur
Vastaava(t) tuottaja(t):  Sigurjón Kjartansson
Ohjaaja(t):  Baltasar Kormákur Baldvin Z Börkur Sigthorsson Óskar Thor Axelsson
Käsikirjoittaja(t):  Sigurjón Kjartansson Clive Bradley
Tuotantoyhtiö(t):  RVK Studios
Aiheesta muualla
Virallinen sivusto
IMDb 
Loukussa (isl. Ófærð) on islantilainen televisiosarja. Sarjassa talvimyrsky pyyhkäisee yli Itä-Islannissa sijaitsevan pikkukaupungin samalla kun vuonosta löydetään paloitellun ruumiin torso. Muutaman sadan asukkaan Seyðisfjörðurin kylä ja kolme poliisia jäävät loukkuun viikkokausiksi, kun lumi eristää kylän. Sarjan päähenkilö on murhatutkimuksia johtava poliisipäällikkö Andri (Ólafur Darri Ólafsson). Suomessa sarjan esittäminen alkoi Yle Fem -kanavalla 2. helmikuuta 2016. Toisen tuotantokauden ensi-ilta oli Suomessa 17. kesäkuuta 2019.
Juoni

Poliisipäällikkö Andri ei ole kiireinen mies. Asukkaat tuntevat toisensa eikä salaisuuksia ole. Pikkukaupunki sijaitsee kauniissa vuonomaisemassa, ja satamatoimintaa ja kauppaa suunnitellaan laajennettavaksi.
Pian kaikki muuttuu, kun kalastajat löytävät vuonosta ruumiin, josta puuttuu pää ja kädet. Miehen ruumiissa on useita pistohaavoja. Andri epäilee, että murhaaja piileksii kaupunkiin saapuneessa matkustajalaivassa, ja päättää eristää matkustajat. Tapaus on ratkaistava pikaisesti. Kapteeni kuitenkin estää poliisia tutkimasta laivaa. Reykjavíkista ei saada apua hurjan lumimyrskyn takia, ja Andri joutuu selvittämään asiaa kahden kollegansa kanssa.
Näyttelijät

| 0 | 1 | 2 |
| --- | --- | --- |
|  Ólafur Darri Ólafsson  | … |  Andri   |
|  Ilmur Kristjánsdóttir  | … |  Hinrika   |
|  Ingvar Eggert Sigurðsson  | … |  Ásgeir   |
|  Þorsteinn Gunnarsson  | … |  Eiríkur   |
|  Nína Dögg Filippusdóttir  | … |  Agnes   |
|  Bjarne Henriksen  | … |  Carlsen   |
|  Baltasar Breki Samper  | … |  Hjörtur   |
|  Pálmi Gestsson  | … |  Hrafn   |
|  Jóhann Sigurðarson  | … |  Leifur   |
|  Björn Hlynur Haraldsson  | … |  Trausti   |
|  Þorsteinn Bachmann  | … |  Sigurður   |
|  Sigrún Edda Björnsdóttir  | … |  Kolbrún   |
|  Steinunn Ólína Þorsteinsdóttir  | … |  Aldís   |
Esitykset

Sarja on ollut suuri kansainvälinen menestys. Sarjan budjetti oli noin 7 miljoonaa euroa ja sarja on islantilaisten suurin draamasatsaus kautta aikojen. Suomen lisäksi sarja on myyty muun muassa Yhdysvaltoihin, Isoon-Britanniaan, Saksaan, Ranskaan ja Norjaan.
Esitykset > Esittäminen eri maissa

| Maa | Kanava |
| --- | --- |
 Islanti: RÚV
 Suomi: Yle Fem
 Yhdysvallat: Weinstein Company
 Iso-Britannia: BBC Four
 Saksa: ZDF
 Ranska: France 2
 Norja: NRK1
 Irlanti: RTÉ2
Kandelioússa

| --- | --- |
Sijainti:  36°30′10″N, 26°58′17″E, Nísyros Kos, Etelä-Egean saaret Kreikka
Saariryhmä:  Dodekanesia
Pinta-ala:  1,363 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Kandelioússa (kreik. Κανδελιούσσα; myös Kandelioúsa, Κανδελιούσα) on Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa Nísyroksen saaren lounaispuolella. Saaren pinta-ala on 1,363 neliökilometriä ja se on asumaton (vuonna 2011). Hallinnollisesti Kandelioússa kuuluu Nísyroksen kuntaan, Kosin alueyksikköön ja Etelä-Egean saarten alueeseen.
Lys Assia

| Rosa Mina Schrärer |
| --- | --- |
 Lys Assia vuonna 2009.
Henkilötiedot
Syntynyt: 3. maaliskuuta 1924
Kuollut: 24. maaliskuuta 2018 (94 vuotta)
Ammatti:  laulaja
Muusikko
Taiteilijanimi:  Lys Assia
Laulukielet:  saksa, ranska
Aktiivisena:  1942–2018
Tyylilajit:  chanson, pop
Soittimet:  laulu
Levy-yhtiöt:  Decca Records 
Aiheesta muualla
www.lys-assia.de
  [ Muokkaa Wikidatassa ] [ ohje ]  
Lys Assia vieraana vuoden 2008 Euroviisujen semifinaalissa.
Lys Assia (oik. Rosa Mina Schrärer; 3. maaliskuuta 1924 Rupperswil, Aargaun kantoni, Sveitsi – 24. maaliskuuta 2018 Zollikon, Zürichin kantoni, Sveitsi) oli sveitsiläinen iskelmälaulaja, joka tunnetaan erityisesti kaikkien aikojen ensimmäisen Eurovision laulukilpailun 1956 voittosävelmän ”Refrain” esittäjänä. Vuoden 1956 kilpailussa jokainen maa esitti kaksi laulua, ja Assia esitti myös Sveitsin toisen edustuskappaleen ”Das alte Karussell”. Sen sijoitusta ei tiedetä, koska tuona vuonna vain voittaja julkaistiin. Assia edusti Sveitsiä kilpailussa myös vuonna 1957 kappaleella ”L’enfant que j’étais”, joka sijoittui kahdeksanneksi, sekä vuonna 1958 laululla ”Giorgio”, joka sijoittui toiseksi.  Lys Assia esitti suurimman osan lauluistaan kotimaansa virallisilla kielillä saksaksi, ranskaksi ja italiaksi. Muita tunnettuja iskelmiä ovat muun muassa ”Oh mein Papa”.
Diskografia

Oh Mein Papa
Ein kleiner goldner Ring
Refrain
Das alte Karussell
Holland Mädel
Jolie Jacqueline
L'enfant que j'étais
Giorgio
C'était ma vie
Aiheesta muualla

Kuvia tai muita tiedostoja aiheesta Lys Assia Wikimedia Commonsissa
voittajat
| --- | --- |
1950–luku:   1956: Lys Assia  1957: Corry Brokken  1958: André Claveau  1959: Teddy Scholten 
1960–luku:   1960: Jacqueline Boyer  1961: Jean-Claude Pascal  1962: Isabelle Aubret  1963: Grethe & Jørgen Ingmann  1964: Gigliola Cinquetti  1965: France Gall  1966: Udo Jürgens  1967: Sandie Shaw  1968: Massiel  1969: Frida Boccara · Lenny Kuhr · Lulu · Salomé 
1970–luku:   1970: Dana  1971: Séverine  1972: Vicky Leandros  1973: Anne-Marie David  1974: Abba  1975: Teach-In  1976: Brotherhood of Man  1977: Marie Myriam  1978: Izhar Cohen / Alphabeta  1979: Gali Atari / Milk & Honey 
1980–luku:   1980: Johnny Logan  1981: Bucks Fizz  1982: Nicole  1983: Corinne Hermès  1984: Herreys  1985: Bobbysocks  1986: Sandra Kim  1987: Johnny Logan  1988: Céline Dion  1989: Riva 
1990–luku:   1990: Toto Cutugno  1991: Carola  1992: Linda Martin  1993: Niamh Kavanagh  1994: Paul Harrington / Charlie McGettigan  1995: Secret Garden  1996: Eimear Quinn  1997: Katrina and the Waves  1998: Dana International  1999: Charlotte Nilsson 
2000–luku:   2000: Olsen Brothers  2001: Tanel Padar / Dave Benton / 2XL  2002: Marie N  2003: Sertab Erener  2004: Ruslana  2005: Elena Paparizou  2006: Lordi  2007: Marija Šerifović  2008: Dima Bilan  2009: Alexander Rybak 
2010–luku:   2010: Lena  2011: Ell & Nikki  2012: Loreen  2013: Emmelie de Forest  2014: Conchita Wurst  2015: Måns Zelmerlöw  2016: Jamala  2017: Salvador Sobral  2018: Netta Barzilai  2019: Duncan Laurence 
2020–luku:   2020: Ei järjestetty  2021: Måneskin  2022: Kalush Orchestra  2023: Loreen  2024: Nemo
KNM Lougen

| KNM Lougen |
| --- | --- |
 KDM Lougen

Aluksen vaiheet
Rakentaja:  Nyholm laivastontelakka, Kööpenhamina
Laskettu vesille:  20. heinäkuuta 1805
Tekniset tiedot
Uppouma:  310 t
Pituus:  28,75 m
Leveys:  8,33 m
Syväys:  3,12 m
Miehistöä:  85
Aseistus
Aseistus:  18 × 18 naulan tykkiä 2 × pitkää 6 naulan tykkiä
KNM Lougen valmistui Tanskan kuninkaallisen laivaston Lougen-luokan nimikkoaluksena 1800-luvun alussa. Alus oli Tanskan laivastossa vuoteen 1814, jolloin se siirrettiin Norjan laivastolle. Tanskan laivastossa ollessaan alus osallistui kahteen meritaisteluun. Se palveli Norjassa vuoteen 1825, jolloin se myytiin Saksaan. Alus tuhoutui 1881 lähellä Bremerhavenia.
Valmistus

Laivastoarkkitehti Ernst Stiboltin suunnittelema alus tilattiin Nyholmin laivastontelakalta Kööpenhaminasta. Se laskettiin vesille 20. heinäkuuta 1805.
Palvelus

Britannian kuninkaallisen laivaston hyökätesssä 1807 Kööpenhaminaan estääkseen Tanskan laivaston käytön Lougen oli Norjassa. Se oli 1808 ainoa suurempi tanskalainen alus Norjan alueella ja sen päällikkönä oli Peter Fredrik Wulff. Alus kohtasi 14. maaliskuuta 1808 Norjan rannikolla Hitterøn edustalla HMS Childersin, joka kuitenkin pakeni useita tunteja kestäneen taistelun päätteeksi.
Alus kohtasi 19. kesäkuuta Lindesnesin edustalla Britannian kuninkaallisen laivaston HMS Seagullin, joka hakeutui taisteluun. Lougenin päällikkö Wulff pyrki pitämään alusten etäisyyden pitkänä, jotta hän voisi käyttää aluksensa 18 naulan tykkejä brittialuksen tykkien kantaman ulkopuolelta. Taistelu vei alukset rannikon tuntumaan, jolloin Kristiansandista saapui neljä tykkivenettä, joiden avustamana Seagull pakotettiin puoli tuntia myöhemmin antautumaan. Brittialuksella oli saanut surmansa kahdeksan miestä ja haavoittunut 20 mukaan lukien aluksen päällikkö Robert B. Cathcart. Hieman aluksen antautumisen jälkeen Seagull upposi, jolloin Lougenin lähettämästä valtausmiehistöstä osa sai surmansa. Myöhemmin tanskalaiset nostivat uponneen aluksen ja liittivät sen laivastoonsa.
Alus osallistui vielä 12. toukokuuta kahakkaan fregatti HMS Tribunen kanssa.
Palvelus > KNM Lougen

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:HDMS Lougen (1805)
Norja irtautui Tanskasta Kielin rauhan perusteella, jolloin KDM Lougen siirrettiin 1814 Norjan laivastolle. Alus säilytti kuitenkin nimensä. Alus siirrettiin 1825 Scheldelle, jossa se haaksirikkoutui 1881 Bremerhavenin edustalla.
Käännös suomeksi
M/S Beachy Head

| M/S Beachy Head |
| --- | --- |
 Alus Vuosaaren satamassa keväällä 2009
Tyyppi:  Rahtilaiva
Lippuvaltio:  Yhdistynyt kuningaskunta
Kotipaikka:  Lontoo
IMO-numero:  9234094
MMSI-numero:  235573000
Tunnuskirjaimet:  VQBR8
Aiemmat nimet:  2003– Beachy Head
Omistaja:  Andrew Weir Ltd.
Aiemmat omistajat:  2003– Andrew Weir Ltd.
Rakennustelakka:  Flensburger Schiffsbau Ges., Flensburg, Saksa
Rakennusnumero:  720
Kölinlasku:  11. marraskuuta 2002
Vesillelasku:  7. helmikuuta 2003
Luovutettu:  17. huhtikuuta 2003
Tekniset tiedot
Pituus:  193 m
Leveys:  26 m
Syväys:  7,4 m
Bruttovetoisuus (GT):  22 900
Koneisto:  2 × MaK 9M43 diesel
Koneteho:  12 600 kW
Nopeus:  33,34 km/h
Nopeus:  18 kn
Lastikapasiteetti:  2 606 m
Lastikapasiteetti:  656 TEU
Lähteet:  
M/S Beachy Head (IMO 9234094) on englantilaisen Andrew Weir Ltd:n omistama rahtialus. Alus on rakennettu vuonna 2003 Flensburger Schiffsbau Ges. -nimisellä telakalla Flensburgissa, Saksassa. Kuollutta painoa aluksella on 13 300 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Beachy Head on rekisteröity Yhdistyneen kuningaskunnan lipun alle ja sen kotisatama on maan pääkaupunki Lontoo. Nykyisin Beachy Headilla operoi suomalainen rahtivarustamo Finnlines reitillä Helsinki-Århus
Beachy Headin sisaraluksia ovat M/S Hartland Point, M/S Eddystone, M/S Anvil Point, M/S Hurst Point ja M/S Longstone.
Käyttöhistoria

17. huhtikuuta 2003 alus luovutettiin Andrew Weir Ltd:n omistukseen, joka rekisteröi aluksen Yhdistyneen kuningaskunnan lipun alle.  Kotisatamaksi tuli Lontoo. Tämän jälkeen Transfennica vuokrasi aluksen. 18. huhtikuuta Beachy Head aloitti liikennöinnin reitillä Lyypekki–Hanko–Paldiski. Kesäkuussa 2006 belgialainen Cobelfret vuokrasi aluksen. Heinäkuun alussa Beachy Head siirtyi Antwerpenin ja Göteborgin väliseen liikenteeseen. 5. heinäkuuta 2006 alus aikarahdattiin Stora Enson liikenteeseen reitille Kotka–Göteborg. Vuoden 2009 alusta alus siirtyi Finnlinesin liikenteeseen.
Aiheesta muualla

Fakta om Fartyg – M/S Beachy Head (ruotsiksi)
Finnlines
| --- | --- |
Nykyiset alukset:  M/S Europalink • M/S Finnbreeze • M/S Finnclipper • M/S Finneco I • M/S Finneco II • M/S Finneco III • M/S Finnfellow • M/S Finnhawk • M/S Finnkraft • M/S Finnlady • M/S Finnmaid • M/S Finnmaster • M/S Finnmerchant • M/S Finnmill • M/S Finnpartner • M/S Finnpulp • M/S Finnsea • M/S Finnsirius • M/S Finnsky • M/S Finnstar • M/S Finnsun • M/S Finntide • M/S Finntrader • M/S Finnwave • M/S Finnswan
Entiset alukset:  M/S Translubeca • M/S Agi • M/S Mago • M/S Princesa Marissa • M/S Claudia • M/S Mermaid II • M/S Fellow • M/S Sancak • M/S Palm Beach Princess • M/S Golden Princess • M/S Wasa Queen • GTS Finnjet • M/S Bravaden • M/S Eurocargo Africa • M/S MN Eider • M/S Merchant • M/S Seaterns • M/S Etel • M/S Borden • M/S Baltijsk • M/S Kaduna • M/S Envoy • M/S Tor Botnia • M/S Baltic Eager • M/S Polaris • M/S Tor Finlandia • M/S Antares • M/S Birka Transporter • M/S Finnhansa • M/S Global Carrier • M/S Global Freighter • M/S Runner • M/S Vasaland
Tilatut alukset:  M/S Finncanopus
Kandhamalin piirikunta

Kandhamalin piirikunta (orijaksi କନ୍ଧମାଳ ଜିଲ୍ଲା, Kandhamāḷa jillā) on yksi Intian Odishan osavaltion 30 piirikunnasta. Piirikunta rajautuu pohjoisesta Boudhin piirikuntaan, idästä Nayagarhin ja Ganjamin piirikuntiin, etelästä Gajapatin ja Rayagadan piirikuntiin ja lännestä Kalahandin piirikuntaan.
Piirikunnassa oli vuoden 2011 väestönlaskennassa 733 110 asukasta.
M/S Baltic Star

| M/S Baltic Star |
| --- | --- |
 M/S General Grot-Rowecki Puolan Policessa.
Tyyppi:  irtolastialus
Lippuvaltio:  Bulgaria
IMO-numero:  8417754
MMSI-numero:  207135000
Tunnuskirjaimet:  LZFY
Aiemmat nimet:  1985–2010: General Grot-Rowecki 2010–201?: General Grot 201?– Baltic Star
Rakennustelakka:  Georgi Dimitrov, Varna, Bulgaria
Luovutettu:  1985
Tekniset tiedot
Pituus:  198,29 m
Leveys:  27,78 m
Bruttovetoisuus (GT):  23 409
Koneteho:  7 943 kW
Lastikapasiteetti:  46 602,77 m³
Lähteet:  
M/S Baltic Star (IMO 8417754) on Bulgarian lipun alle rekisteröity irtolastialus. Alus on rakennettu vuonna 1985 Georgi Dimitrovin telakalla Varnassa Bulgariassa.